पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड मुख्यालय स्थित परबत्ता बाजार में सोमवार की रात अज्ञात चोरों ने मनभावन पूजा गृह का रोशनदान तोड़कर उक्त दुकान से एक लैपटॉप तथा 12 हजार रुपए नकद की चोरी कर ली। मंगलवार की सुबह जब दुकान के मालिक अमरेश कुमार अपनी दुकान खोलने आए तो स्थिति देखकर सन्न रह गए। इस बाबत लिखित सूचना परबत्ता थाना को दी गई है। थाना में दिए गए आवेदन में दुकान के मालिक ने दावा किया है कि उनकी दुकान से एक लाख तक की चोरी की गई है। बताते चलें कि सोमवार की शाम को आई आंधी तूफान के बाद धुआंधार बारिश होने की वजह से बाजार में सन्नाटा था तथा नाइट कर्फ्यू लगा रहने की वजह से लोगों की आवाजाही पूर्ण रूप से बंद थी। चोरों ने ऐसी स्थिति का फायदा उठाते हुए मनभावन पूजा गृह पर हाथ साफ कर लिया। बताते चलें कि चोर अक्सर ऐसे अवसर के तलाश में रहते हैं तथा मौका देखकर चाेरी की वारदात को अंजाम देते हैं। बाजारवासियों ने गश्त बढ़ाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn